Document ID: /roh_data/filtered/fineweb-2-filterrobots_roh.jsonl.gz/40755

Il EHC San Murezzan perda la 5avla e decisiva partida dal quartfinal dals playoffs 2. liga. Ordaifer cunter Dielsdorf-Niederhasli datti ina stretga terrada dad 1:2. Cunquai decida il club turitgais la seria best-of-5 cun 3:2 en sia favur.
Suenter l'emprim terz la partida decisiva era San Murezzan cun 0:1 en retard. En la 27avla minuta ha Luca Bassin lura pudì egualisar. Suenter è la partida ditg stada pari – pir en la 56avla minuta ha Dielsdorf-Niederhasli marcà il segund gol che ha decidì en dischfavur da San Murezzan.
Atgnamain aveva questa seria da playoff cumenzà bain per il EHC San Murezzan, cun ina victoria ordaifer e silsuenter ina segunda a chasa. Davent da la terza partida ha dentant il club turitgais cumandà las festas.